Mekonijaus aspiracijos sindromas

Mekonijaus aspiracijos sindromas - sindromas, kuris pasireiškia, kai vaisius gimdymo metu į kvėpavimo takus įkvepia vandenų, užterštų mekonijumi. Mekonijus pažeidžia kvėpavimo takus, sukelia kvėpavimo nepakankamumą, hipoksiją, acidozę, kraujotakos sutrikimą, pasireiškianti plautine hipertenzija.

Etiologija  

Dažniausiai mekonijų aspiruoja pernešioti ar mažo gestaciniam amžiui svorio naujagimiai. Neišnešioti naujagimiai mekonijaus aspiruoja retai. Paprastai vaisius įkvepia mekonijaus, kai dėl placentos funkcijos sutrikimo ar motinos ligų  yra lėtinėje hipoksijoje, aspiruoti gali ir gimdymo metu pasireiškus ūmiai hipoksijai. 

Rizikos veiksniai 
1) placentos funkcijos nepakankamumas, kuris gali būti dėl intensyvaus rūkymo, fiziologinio placentos senėjimo - užsitęsus nėštumui, motinos ligų: cukrinio diabeto, širdies ir kraujagyslių ligų, plaučių ligų, anemijos, nėštumo patologijos - eklampsija.
2) neišvalomas mekonijus iš kvėpavimo takų, gimusiam naujagimiui, kai vaisiaus vandenys žali.

Patogenezė 

Dėl lėtinės ar ūminės hipoksijos, vaisiaus pasaito kraujagyslės pradeda spazmuoti, dėlto žarnose atsiranda išemija. Išemija, skatina žarnų peristaltika ir slopina išangės rauko tonusą, dėlto naujagimis pasituština į vaisiaus vandenis mekonijumi. Hipoksija skatina vaisiaus kvėpavimą, todėl gimdymo metu įkvepiami vaisiaus vandenys su mekonijumi.  

Įkvėptas mekonijus: 
 mechaniškai blokuoja kvėpavimo takus, susidaro, obstrukcinės emfizemos plotai, atelektazės plotai 
 veikia chemiškai sukeldamas uždegimą 
 inaktyvuoja surfaktantą - susidaro atelektazės plotai. 

Visa tai lemia ventiliacijos, perfuzijos, dujų difuzijos sutrikimą. Atsiranda kvėpavimo nepakankamumas, hipoksemija ir acidozė. Didėja plaučių kraujagyslių pasipriešinimas, formuojasi intrapulmoninis nuosrūvis iš dešinės į kairę - persistuojanti vaisiaus kraujotaka, kuri didina hipoksemiją ir acidozę. Galimos komplikacijos: pneimotoraksas, mirtis.

Klinika 

Gimdymo metu užrašant kardiotokograma galima vaisiaus bradikardija, suretėjas širdies ritmas, rodo hipoksija.
Gimusio naujagimio oda, virkštelė, nudažyti žalia, žalsva spalva - suteršti mekonijumi.

Gali būti pernešiojimo požymiai: oda sausa, padu delnų išmirkusi, lupasi, nėra balto apnašo ant odos vernikso, nagai ilgi, akys plačios atmerktos.
Asfiksija/hipoksija - naujagimį įvertinus po 5 min pagal Apgar skalę mažiau arba lygu 3 balai.
Mekonijus kvėpavimo takuose.

Ryškėjantys kvėpavimo nepakankamumo požymiai - tachipnėja >100k/min, cianozė, kvėpavime dalyvauja pagalbiniai kvėpavimo raumenys.
Karkalai plaučiuose.

Diagnostika 

Remiasi klinika. Rizikos veiksnių įvertinimu. Atlikus krūtinės ląstos rentgenograma - matoma įvairaus dydžio infiltracija, emfizemimniai - subliuškę, ir obstrukciniai - pertempti plaučių plotai, pleuros ertmėje gali būti skysčio. Kraujo dujų tyrime - acidozė.

Gydymas 

Tik užgimus vaisiaus galvutei išsiurbti žalius vaisiaus vandenis iš burnos poto iš nosies. Įtariant aspiraciją mekonijumi laringoskopu apžiūrimas antgerklis ir balso plyšys, jeigu matomas mekonijus intubuojamas trachėja ir mekonijus atsiurbiamas iš kvėpavimo takų. Pasireiškus kvėpavimo nepakankamumui gydoma - deguonies terapija, dirbtine plaučių ventiliacija, kraujotakos nepakankamumui - infuzoterapija ir vazopresiniais aminais, pneumonija gydoma antibiotikais.

Kvėpavimo fiziologija